ddrg/super_eurlex huggingface dataset:
A Tanács 251/95/ EK rendelete

(1995. február 6.)

az Európai Szakképzés-fejlesztési Központ létrehozásáról szóló 337/75/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a tagállamok kormányainak állam- és kormányfői szinten ülésező képviselői az Európai Közösség és az Europol bizonyos testületei és részlegei székhelyének helyszínéről szóló, 1993. október 29-i határozat [4] elfogadásakor közös megegyezéssel elfogadtak egy nyilatkozatot az Európai Szakképzés-fejlesztési Központ székhelyéről;

mivel az Európai Szakképzés-fejlesztési Központot létrehozó 337/75/EGK rendeletet módosító 1994. május 16-i 1131/94/EK rendelettel [5] a Tanács a Központ székhelyéül Thessalonikit jelölte ki;

mivel abban a rendeletben a Tanács fenntartotta a jogot, hogy a későbbiekben intézkedjen a Központ alkalmazottaira vonatkozó bizottsági javaslat szempontjairól;

mivel közösségi szinten egységességre kell jutni a különböző decentralizált testületek alkalmazottainak vezetését illetően; mivel ezért a 337/75/EGK rendeletet [6] módosítani kell;

mivel a Bizottságnak a Központ igazgatóságának segítségével minél előbb megfelelő megoldást kell találnia és megvalósítania a Központ Berlinből Thessalonikibe való áthelyezésére vonatkozó személyzeti intézkedéseket illetően, és megfelelő javaslatot kell benyújtania a Tanácsnak;

mivel ilyen körülmények között az Európai Szakképzés-fejlesztési Központ munkatársainak foglalkoztatási feltételeiről szóló 1976. június 29-i 1859/76/ESZAK, EGK, Euratom tanácsi rendeletet hatályon kívül kell helyezni [7],

ELFOGADTA EZT A RENDELETET:

1. cikk

A 337/75/EGK rendelet 13. cikkének helyébe az alábbi szöveg lép:

"13. cikk

A Központ munkatársaira az Európai Közösségek tisztségviselőire és más alkalmazottaira érvényes szabályzatok és szabályok vonatkoznak.

A Központ gyakorolja az alkalmazottai vonatkozásában a kinevező hatóságra átruházott jogokat.

Az igazgatóság a Bizottsággal egyetértésben fogadja el a megfelelő végrehajtási szabályokat."

2. cikk

A 1859/76/ESZAK, EGK, Euratom rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1995. március 1-jétől kell alkalmazni.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 6-án.

a Tanács részéről

az elnök

A. Juppé

[1] HL C 74., 1994.3.12., 12. o.

[2] HL C 128., 1994.5.9., 511. o.

[3] HL C 195., 1994.7.18., 32. o.

[4] HL C 323., 1993.11.30., 1. o.

[5] HL L 127., 1994.5.19., 1. o.

[6] HL L 39., 1975.2.13., 1. o. Legutóbb a 1131/94/EK rendelettel módosított rendelet (HL L 127., 1994.5.19., 1. o.)

[7] HL L 214., 1976.8.6., 1. o. Legutóbb a 679/87Euratom, ESZAK, EGK, rendelettel módosított rendelet (HL L 72., 1987.3.14., 1. o.)

--------------------------------------------------
A Tanács 839/95/EK rendelete

(1995. április 10.)

az 519/94/EK rendelet I. mellékletében felsorolt országok listájának módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az egyes harmadik országokból történő behozatalra vonatkozó közös szabályokról szóló, 1994. március 7-i 519/94/EK tanácsi rendelet [1] többek között az Észtországból, Lettországból és Litvániából történő behozatalra is vonatkozik;

mivel a Közösség szabadkereskedelmi megállapodásokat írt alá Észtországgal, Lettországgal és Litvániával, mely országok ezen túlmenően nagyszabású gazdasági reformokba kezdtek, hogy biztosítsák piacgazdasággá történő átalakulásukat;

mivel ezért rendelkezéseket kell hozni annak érdekében, hogy ezeket az országokat kivonják az 519/94/EK rendelet hatálya alól az említett megállapodások hatálybalépésétől kezdődően,

ELFOGADTA EZT A RENDELETET:

1. cikk

Észtország, Lettország és Litvánia kikerül az 519/94/EK rendelet I. mellékletéből.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet az 1. cikkben említett országok és a Közösség között létrejött szabadkereskedelmi megállapodások hatálybalépésének napjától alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1995. április 10-én.

a Tanács részéről

az elnök

A. Juppé

[1] HL L 67., 1994.3.10., 89. o.

--------------------------------------------------
A Bizottság 1319/95/EK rendelete

(1995. június 9.)

az AKCS-államokból származó és Réunion francia tengerentúli megyébe importált, a 230230 KN-kód alá tartozó 8000 tonna búzakorpa behozatalára vonatkozó közösségi kontingens tekintetében a 3763/91/EGK tanácsi rendelet alkalmazása részletes szabályainak megállapításáról szóló 338/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, az egyes mezőgazdasági termékek tekintetében Franciaország tengerentúli megyéire vonatkozó egyedi intézkedések bevezetéséről szóló, 1991. december 16-i 3763/91/EGK tanácsi rendeletre [2] és különösen annak 3. cikke (5) bekezdésére,

mivel az uruguay-i forduló mezőgazdasági megállapodásának végrehajtása a behozatali eljárások lényeges változtatását kívánja meg; mivel a 338/92/EGK bizottsági rendelet [3] részletes alkalmazási szabályait ennek megfelelően módosítani kell;

mivel az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 338/92/EGK rendelet 1. cikke helyébe a következő rendelkezés lép:

"1. cikk

Ez a rendelet a 3763/91/EGK tanácsi rendelet 3. cikke (4) bekezdése alapján meghatározza az AKCS államokból származó, Réunion francia megyébe irányuló, a 230230 KN-kód alá tartozó 8000 tonna behozatali vámmentes búzakorpa importjának éves közösségi kontingensének részletes alkalmazási szabályait."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit 1995. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. június 9-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 356., 1991.12.24., 1. o.

[3] HL L 36., 1992.2.13., 16. o.

--------------------------------------------------
HELYESBÍTÉS
azintervencióbólszármazótermékekfelhasználásáraés/vagyrendeltet ésihelyénekigazolására
vonatkozó közös részletes szabályok megállapításáról szóló 3002/92/EG K rendelet
módosításáról szóló 770/1996/EK bizottsági rendelethez
(Az Európai Közösségek Hivatalos Lapja L 104., 1996.4.27., 13. o.; magyar nyelvű különkiadás 2. fejezet,
07. kötet, 173. o.)
1. a rendelet címe
helyesen: „A BIZOTTSÁG 770/96/EK RENDELETE
(1996. április 26.)
az intervencióból származó termékek felhasználására és/vagy
rendeltetésének igazolására vonatkozó közös részletes szabályok
megállapításáról szóló 3002/92/EGK rendelet módosításáról”;
2. az (1) preambulumbekezdésben
a következő szövegrész: „… megfelelő felhasználását és/vagy rendeltetési helyét …”
helyesen: „… megfelelő felhasználását és/vagy rendeltetését …”;
3. az 1. cikkben az „5a. cikk (1) bekezdésében”
a következő szövegrész: „… nem került az előírt felhasználásra és/vagy rendeltetési helyre, …”
helyesen: „… nem került az előírt felhasználásra és/vagy rendeltetésre,…”.134 HU Az Európai Unió Hivatalos Lapja 02/16. kötet
A Bizottság 532/96/EK rendelete

(1996. március 27.)

a közösségi reprezentatív sertéshúspiacok listájának megállapításáról szóló 2123/89/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK [1] bizottsági rendelettel módosított, a sertéshús piacának közös szervezéséről szóló, 1975. október 29-i 2759/75/EGK [2] tanácsi rendeletre és különösen annak 4. cikke (6) bekezdésére,

mivel a közösségi reprezentatív sertéshúspiacokat a legutóbb a 426/96/EK [3] rendelettel módosított 2123/89/EGK [4] bizottsági rendeletben meghatározott lista állapítja meg;

mivel Belgiumban megváltozott a reprezentatív piacok összetétele; mivel ennek következtében a közösségi reprezentatív sertéshúspiacoknak a Bizottság 2123/89/EGK rendeletében meghatározott listáját módosítani kell;

mivel az ebben a rendeletben előírt intézkedések megegyeznek a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2123/89/EGK rendelet mellékletének 1. pontja helyébe a következő rendelkezés lép:

"1. A következő árfolyamjegyzési központ: Brüsszel."

2. cikk

Ez a rendelet 1996. április 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 27-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 203., 1989.7.15., 23. o.

[4] HL L 60., 1996.3.9., 3. o.

--------------------------------------------------
A Tanács 1075/96/EK rendelete

(1996. június 10.)

a földközi-tengeri halászati erőforrások védelme érdekében bizonyos technikai intézkedések megállapításáról szóló 1626/94/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Földközi-tengeri Általános Halászati Tanács (GFCM) Alicanteban (Spanyolország) tartott 21. rendes ülésén, 1995. május 22. és 26. között elfogadta a földközi-tengeri tonhalgazdálkodásról szóló ajánlást; mivel az ajánlás bizonyos halászhajók vonatkozásában tilalmat vezet be a tonhal halászatára, amely minden évben a június 1. és július 31. közötti időszakban érvényes;

mivel a GFCM létrehozásáról szóló megállapodás V. cikkének (2), (3) és (4) bekezdése értelmében a szervezet tagjai a kifogások előterjesztésére meghatározott határidő lejártától kötelezettséget vállalnak a GFCM által elfogadott ajánlások alkalmazására;

mivel az ajánlás rendelkezéseinek bevezetéséhez módosítani szükséges az 1994. június 27-i 1626/94/EK rendeletet [4],

ELFOGADTA EZT A RENDELETET:

1. cikk

Az 1626/94/EK rendelet az alábbiak szerint módosul:

1. A rendelet az alábbi cikkel egészül ki:

"5a. cikk

(1) Minden évben június 1. és július 31. között 24 m-nél hosszabb halászhajókról tilos a tonhal halászata felszíni horogsorral.

(2) E a cikk alkalmazásában a hajó hosszát az ICCAT alapján, az V. melléklet szerint kell meghatározni."

2. A rendelet az alábbi melléklettel egészül ki:

V. MELLÉKLET

A hajók hosszának ICCAT meghatározása:

- Az 1982. július 18. után épített halászhajóknál a hajógerinc felső élétől mért legkisebb oldalmagasság 85 %-ában húzott vízvonalon mért teljes hosszúság 96 %-a vagy az orrtőke elülső élétől a kormányzár tengelyvonaláig ezen a vízvonalon mért hossz, ha ez a nagyobb érték. Ferde gerinccel tervezett hajóknál hossz mérésére használt vízvonalat a konstrukciós vízvonallal párhuzamosan kell felvenni,

- Az 1982. július 18. előtt épített halászhajók esetében a nemzeti halászhajó-nyilvántartásban vagy egyéb hajónyilvántartásban bejegyzett hossz.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. június 10-én.

a Tanács részéről

az elnök

M. Pinto

[1] HL C 41., 1996.2.13., 17. o.

[2] 1996. május 24-i vélemény (a Hivatalos Lapban még nem tették közzé).

[3] HL C 174., 1996.6.17.

[4] HL L 171., 1994.7.6., 1. o.

--------------------------------------------------
A Bizottság 1974/96/EK rendelete

(1996. október 15.)

az Egyesült Királyságban a marhahúspiacra alkalmazandó kivételes támogatási intézkedések elfogadásáról szóló 716/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1588/96/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 23. cikkére,

mivel a legutóbb az 1846/96/EK rendelettel [3] módosított 716/96/EK bizottsági rendelet [4] kivételes támogatási intézkedéseket írt elő az Egyesült Királyság marhahúspiacára, különösen lehetővé téve azt, hogy a rendeletben meghatározott rendszer alapján levágott állatok kilogrammonkénti élősúlyára a termelőknek 1 ECU kerüljön kifizetésre; mivel ezt az összeget az Egyesült Királyságban irányadó piaci árak jelenlegi alakulására figyelemmel indokolt kiigazítani; mivel ezért az ECU-ben kifejezett közösségi hozzájárulást is ki kell igazítani;

mivel a rendelet előírja, hogy a rendelkezései alapján levágott állatok fejét, belső szerveit és hasított testeit maradandó festékkel kell megjelölni, és lepecsételt tartályban felhatalmazott hulladékégető- vagy fehérjefeldolgozó-üzembe kell szállítani feldolgozás és megsemmisítés céljából; mivel az Egyesült Királyság illetékes hatóságai által végrehajtandó szükséges ellenőrzésre is figyelemmel engedélyezni kell, hogy ezek a hatóságok korlátozott számú állatot a megsemmisítést megelőzően kutatási és oktatási célokra használjanak;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 716/96/EK rendelet a következőképpen módosul:

1. az 1. cikk a következő (6) bekezdéssel egészül ki:

"(6) Az (1) bekezdés ellenére és a szükséges ellenőrzésre is figyelemmel, az Egyesült Királyság illetékes hatósága számára megengedett, hogy a feldolgozást és a megsemmisítést megelőzően korlátozott számban állatokat használjon fel kutatási vagy oktatási célra.";

2. a 2. cikk (1) bekezdésében az "1 ECU" összeg helyébe "0,9 ECU" összeg lép, a "392 ECU" összeg helyébe pedig "353 ECU" összeg lép;

3. a 2. cikk (2) bekezdésében az "1 ECU" összeg helyébe a "0,9 ECU" összeg lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendelet a kihirdetést követő első hétfőtől felvásárolt állatokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. október 15-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 23. o.

[2] HL L 148., 1968.6.28., 24. o.

[3] HL L 245., 1996.9.26., 9. o.

[4] HL L 99., 1996.4.20., 14. o.

--------------------------------------------------
A Bizottság 2048/97/EK rendelete

(1997. október 20.)

a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló 936/97/EK rendelet és a 02062991 KN-kód alá tartozó szarvasmarhafélék fagyasztott sovány dagadójára vonatkozó behozatali vámkontingens megnyitásáról és kezeléséről szóló 996/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló, 1997. május 27-i 936/97/EK bizottsági rendeletre [1] és különösen annak 7. cikke (2) bekezdésére,

tekintettel a 02062991 KN-kód alá tartozó szarvasmarhafélék fagyasztott sovány dagadójára vonatkozó behozatali vámkontingens megnyitásáról és kezeléséről szóló, 1997. június 3-i 996/97/EK bizottsági rendeletre [2] és különösen annak 6. cikke (2) bekezdésére,

mivel Argentína új elnevezéssel látta el a eredetiségigazolások kiállítására jogosult hatóságot; mivel a 936/97/EK és a 996/97/EK rendeletek II. mellékletét ezért módosítani kell,

ELFOGADTA EZT A RENDELETET:

1. cikk

A 936/97/EK és a 996/97/EK rendeletek II. mellékletében a "Secretaría de agricultura, ganadería y pesca" helyébe a "Secretaría de agricultura, ganadería, pesca y alimentación" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1997. július 17-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. október 20-án.

a Bizottság részéről

Franz Fischler

a Bizottság tagja

[1] HL L 137., 1997.5.28., 10. o.

[2] HL L 144., 1997.6.4., 6. o.

--------------------------------------------------
A Tanács 2599/97/EK rendelete

(1997. december 18.)

az olívaolajjal kapcsolatos különös intézkedések megállapításáról szóló 2262/84/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 2262/84/EGK rendelet [3] 1. cikke (5) bekezdésének megfelelően a Tanácsnak – a Bizottság javaslata alapján, minősített többséggel – 1998. január 1-jéig el kell fogadnia az ügynökségek tényleges költségeinek finanszírozási módszerét az 1998/99. gazdasági évtől kezdve;

mivel az ügynökségekre szokásosan rábízott munkát el kell végezni az 1998/99. gazdasági évben; mivel ebből következően gondoskodni kell az ügynökségek költségeihez ezen időszakra történő közösségi hozzájárulásról annak biztosítása érdekében, hogy hatékonyan és a szabályoknak megfelelően működhessenek a 2262/84/EGK rendelet által biztosított igazgatási önállóságuk keretein belül,

ELFOGADTA EZT A RENDELETET:

1. cikk

A 2262/84/EGK rendelet l. cikke (5) bekezdésének utolsó két albekezdése helyébe a következő szöveg lép:

"Az 1998/99. gazdasági évben az ügynökségek tényleges költségeinek 50 %-át az Európai Közösségek általános költségvetéséből fedezik.

A Bizottság 1998. október 1-jéig áttekinti, hogy szükséges-e fenntartani a közösségi hozzájárulást az ügynökségek költségeihez, és adott esetben javaslatot terjeszt a Bizottság elé. A Tanács – a Szerződés 43. cikkének (2) bekezdésében előírt eljárásnak megfelelően – 1999. január 1-jéig dönt a szóban forgó költségek finanszírozásáról."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 18-án.

a Tanács részéről

az elnök

F. Boden

[1] HL C 343., 1997.11.13., 16. o.

[2] 1997. december 17-i vélemény (a Hivatalos Lapban még nem tették közzé).

[3] HL L 208., 1984.8.3., 11. o. A legutóbb az 533/97/EK rendelettel (HL L 83., 1997.3.25., 1. o.) módosított rendelet.

--------------------------------------------------
A Bizottság 1429/97/EK rendelete

(1997. július 23.)

az élő növényekre és virágkertészeti termékekre vonatkozó különleges intézkedések bevezetéséről szóló 2275/96/EK tanácsi rendelet alkalmazása részletes szabályainak megállapításáról szóló 832/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élő növényekre és a virágkertészeti termékekre vonatkozó különleges intézkedések bevezetéséről szóló, 1996. november 22-i 2275/96/EK rendeletre [1] és különösen annak 5. cikkére,

mivel a 931/97/EK rendelettel [2] módosított 832/97/EK bizottsági rendelet [3] 2. cikkének (3) bekezdése úgy rendelkezik, hogy az egyéb nemzeti vagy regionális támogatásban részesülő intézkedések közösségi támogatásra nem jogosultak; mivel e rendelkezésnek nem az volt a célja, hogy kizárja az élő növények és virágkertészeti termékek ágazatában működő piaci szereplőktől a teljes egészében az érintett tagállamban előállított termékek után beszedett kötelező illetékekből származó alapok felhasználását a 832/97/EK rendeletben említett intézkedések keretében; mivel az e kérdésben fennálló bizonytalanság eloszlatása érdekében e rendelkezést módosítani szükséges;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A 832/97/EK rendelet 2. cikke (3) bekezdésének első francia bekezdése a következő mondattal egészül ki:

"Az élő növények és virágkertészeti termékek ágazatában működő piaci szereplőktől a teljes egészében az érintett tagállamban előállított termékek után beszedett kötelező díjakból felépülő pénzalapok felhasználása nem minősül nemzeti vagy regionális támogatásnak."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. július 23-án.

a Bizottság részéről

Franz Fischler

a Bizottság tagja

[1] HL L 308., 1996.11.29., 7. o.

[2] HL L 135., 1997.5.27., 1. o.

[3] HL L 119., 1997.5.8., 17. o.

--------------------------------------------------
A Bizottság 624/98/EK rendelete

(1998. március 19.)

a cukorágazatban a melasztól eltérő termékek behozatalára vonatkozó részletes végrehajtási szabályok megállapításáról szóló 1423/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1599/96/EK rendelettel [1] módosított, a cukor piacának közös szervezéséről szóló, 1981. június 30-i 1785/81/EGK tanácsi rendeletre [2] és különösen annak 15. cikke (4) bekezdésére,

mivel a legutóbb az 1143/97/EK rendelettel [3] módosított 1423/95/EK bizottsági rendelet [4] 1. cikkének (2) bekezdése értelmében a kiegészítő vámok rögzítésének alapjául szolgáló reprezentatív világpiaci árakat minden gazdasági évben az 1785/81/EGK rendelet 41. cikkében megállapított eljárásnak megfelelően kell rögzíteni, és azok akkor módosíthatók, ha a számítási elemekben bekövetkező ingadozások 100 kilogrammonként 0,5 ECU vagy ennél nagyobb mértékű emelkedést vagy csökkenést eredményeznek;

mivel a reprezentatív világpiaci árak folyamatos váltakozásának eredményeképpen a jelenleg érvényben lévő rendszer a kiegészítő vámok gyakori kiigazítását vonja maga után; mivel a reprezentatív árak és kiegészítő vámok – akár nagyon kis összegekre vonatkozó – gyakori ingadozása bonyolulttá teszi a rendszert; mivel az egyszerűsítés, a kereskedők számára nyújtott jogbiztonság, valamint a Bizottság számára az eljárás ésszerűsítése érdekében küszöbértéket a reprezentatív világpiaci árak módosulásának küszöbértékét – amelynek alapján a kiegészítő vámok kiigazításra kerülnek – kilogrammonként 1,20 ECU-re kell növelni;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével,

ELFOGADTA EZT A RENDELETET:

1. cikk

Az 1423/95/EK rendelet 1. cikke (2) bekezdésének második albekezdésében a "100 kilogrammonként 0,5 ECU" szövegrész helyébe "100 kilogrammonként 1,20 ECU" szövegrész lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 19-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 43. o.

[2] HL L 177., 1981.7.1., 4. o.

[3] HL L 165., 1997.6.24., 11. o.

[4] HL L 141., 1995.6.24., 16. o.

--------------------------------------------------